Siri ini mengandungi gambaran bunuh diri
yang boleh mengganggu sesetengah penonton.
Jika ada yang bermasalah,
sumber maklumat ada di www.wannatalkaboutit.com
SEBUAH SIRI DOKUMENTARI NETFLIX
Kematian sudah ditakdirkan.
Tak tahu cara dan masanya.
Adakah akan jatuh dari gunung?
Adakah semasa tidur, atau mati kerana lemas?
Dalam bentuk apa pun, kematian pasti bagi semua.
Ia kehendak Tuhan.
Malah saya tidak tahu bagaimana saya akan mati.
Lambat-laun, semuanya akan pudar.
Saya pindah ke sini pada tahun 1997 selepas bersara dari khidmat kereta api.
Dulu populasinya tidak padat.
Sekarang tempat ini terlalu ramai.
Saya kenal mereka ketika pindah ke sini.
Pada 1997, kami bina rumah kami bersama.
JIRAN
Sebagai jiran, kami mesra.
Cuma tinggal kemusnahan.
1 JULAI, 2018
Biasanya, kedai mereka dibuka antara 5,00 hingga 5,30 pagi.
Ketika itulah penjual susu menghantar susu.
Pada hari itu, kedai mereka tutup.
Kira-kira 7,00 pagi, saya ke beranda
dan nampak orang bertanya nak membeli susu.
Saya tertanya-tanya kenapa kedai lambat dibuka.
Tiada yang menjawab telefon, ia terus berdering.
Ini agak luar biasa.
Jadi, saya turun ke bawah untuk periksa.
Saya mengetuk pintu dan mendapati ia tak dikunci dari dalam.
Saya tolak pintu dan ia terbuka.
Pada masa itu, saya panik.
Saya naik tangga…
Ibu saya sudah tua dan jenis tidur-tidur ayam.
JIRAN
Dia keluar untuk berjalan pagi.
Dia kembali sambil menjerit.
Saya masih mengantuk sebab kerja malam.
Dalam keadaan itu, saya bergegas ke rumah mereka.
Saya tercegat di situ selama dua minit tertanya-tanya jika ia benar.
Saya minta anak ambilkan telefon segera. Saya telefon bilik kawalan polis.
Kira-kira 7,35 pagi, saya dapat panggilan dari balai Burari yang memaklumkan
ada kes bunuh diri di kawasan saya.
KETUA KONSTABEL
Saya membesar di kawasan yang sama, Sant Nagar.
Sebelum menjadi pegawai polis, saya jiran mereka.
Pegawai kanan minta saya ke sana dan periksa.
Sebaik saya memasuki lorong,
saya nampak lelaki dan wanita
berlari menuruni tangga, menangis tak terkawal.
Saya sampai ke atas dan nampak…
sembilan orang tergantung daripada jeriji besi pada siling.
Wanita kesepuluh tergantung bertentangan.
Saya temui ibu mereka di bilik lain terbaring di lantai berhampiran katil.
Saya dapat dengar anjing mereka, diikat di bumbung, menyalak berterusan.
Formasi mereka tergantung mengingatkan saya pada pokok beringin,
seperti dahan pokok terampai ke bawah.
Mereka juga tergantung dengan cara sama, pada kain berwarna.
BALAI POLIS, BURARI
Helo. Ya?
Saya di balai.
Ada dokumentari dibuat tentang kes saya. Saya sibuk dengan penggambaran.
Baiklah.
Ini sesuatu yang terpahat dalam fikiran saya,
dan sehingga mati, saya takkan lupa.
PEGAWAI BALAI
Awal pagi saya berada di balai polis.
Saya keluar meronda hingga 5,00 pagi hari itu.
Saya dah beritahu pegawai bertugas yang saya letih dan saya perlukan rehat.
Dia kejut saya dalam keadaan cemas, "Tuan, ini sangat penting."
Saya bangun.
Rajeev menelefon dan dia sangat resah.
"Mereka tergantung," katanya.
Saya tanya, "Berapa?" Dia kata, "Tak boleh kira."
Bagaimana seseorang boleh mengira dalam keadaan fikiran itu?
Dia kata, "Mereka tergantung dalam barisan."
Saya suruh tutup tempat itu, tak benarkan orang masuk.
"Tunggu di sana, saya datang."
Semua mesti bergegas ke sana.
Saya masih menyarung tali pinggang semasa masuk ke kereta.
Saya masih ingat masuk ke tempat kejadian jenayah.
Semua orang tergantung.
Mata tertutup. Tangan terikat.
Daripada 12 ke 13 tahun hingga 60 ke 80 tahun.
Saya rasa saya tak pernah lihat keadaan seperti itu, walaupun dalam filem.
Saya rasa tiada sesiapa pernah lihat kejadian jenayah seperti ini.
Apa yang penting ialah terdapat sebuah keluarga,
bukan keluarga atipikal…
AHLI HIP
…keluarga yang agak tipikal.
Ada tiga generasi yang tinggal sebumbung.
Datuk nenek, ibu bapa dan anak-anak.
Dalam keluarga bergabung, peranan setiap orang seperti dirancang,
dan semua orang menurutinya.
Mereka terpelajar.
DOKTOR & PENULIS
Mereka semua ahli sosial berfungsi tinggi.
Orang-orang di puncak kehidupan mereka.
Ini sangat luar biasa.
Soalan pertama yang muncul dalam fikiran seseorang ialah mengapa?
Mengapa kejadian ini berlaku? Semua orang mahu tahu.
Jawapannya tak mudah, ia agak rumit.
Kita pasti tak tahu apa yang berlaku dengan jiran kita.
Kita sama sekali tak tahu apa yang berlaku di kawasan kejiranan.
Tetapi sesekali sesuatu datang
yang mengejutkan kita.
WARTAWAN
Ia buat awak rasa, "Ya Tuhan!"
Jika ada yang mahu lakukan pembunuhan beramai-ramai seperti ini,
membunuh 11 orang, memerlukan…
Andaikan dua orang mengawal satu mangsa,
masih memerlukan sekurang-kurangnya 20-30 orang.
Tempat kejadian tak menunjukkan apa-apa gangguan seperti itu.
Barang kemas mereka masih terpakai. Jadi, tidak ada petunjuk kecurian.
Jika memang bunuh diri, mengapa mereka ditutup mata dan diikat?
Sebenarnya, apakah ia?
Mungkinkah seseorang meracun mereka dan kemudian gantung mereka?
Setelah dibunuh, mereka digantung agar nampak seperti bunuh diri.
Berlaku pada waktu pagi.
SUBINSPEKTOR
Ada 50 hingga 60 orang berkumpul untuk beli susu.
- Pelanggan tetap mereka. - Betul.
Mereka sebarkan berita, dan ia tersebar dengan pantas.
Ketua Menteri Delhi, Shri Arvind Kejriwal ada di sini
untuk melawat tempat kejadian dan perhatikan keadaan.
KETUA MENTERI, DELHI
Apa punca 11 kematian ini? Pembunuhan atau bunuh diri?
Melindungi tempat kejadian menjadi keutamaan kami.
Semua kakitangan kami berada di jalan mengawal orang ramai.
Kami letakkan penyekat.
Semasa menjaga lorong, orang naik ke bumbung.
Mereka cuba untuk lihat dari atas bumbung.
Ada banyak rasa ingin tahu tentang apa yang berlaku.
Orang ramai mengerumuni tingkap dan teres, berharap dapat lihat.
Saya dapat panggilan daripada sumber saya.
Dia beritahu saya,
"Sebelas orang ditemui mati di dalam sebuah rumah."
"Mereka dibunuh!"
Menemui 11 mayat bersama di bandar seperti Delhi adalah hal besar.
Mengapa ini berlaku? Bagaimana? Siapa lakukannya? Kenapa?
Ada pepatah menyatakan wartawan jenayah tak beremosi,
sama seperti pegawai polis
yang berdepan dengan mayat dan kemalangan setiap hari.
Mereka mati dari segi emosi.
Saya rasa sebahagiannya benar untuk kami.
Tetapi pada hari itu, saya terganggu mendengar…
WARTAWAN KHAS KANAN
…seluruh keluarga ditemui mati.
Sebab saya tak pernah temui kes seperti itu
sejak saya mula melaporkan jenayah.
Jadi, naluri pertama saya adalah ini mungkin berita palsu.
Saya berusaha untuk dapatkan lebih maklumat tentang kes itu,
tapi tiada yang menjawab panggilan saya kerana ia satu kes besar.
Sementara itu, saya bercakap dengan sumber polis tempatan saya.
Mereka sahkan ia benar.
Saya orang pertama menyampaikan berita kes Burari.
Mata ditutup.
Adakah dibunuh?
Saya orang pertama yang mempersembahkan kes ini kepada dunia.
11 DITEMUI TERGANTUNG DI BURARI
Twit saya segera disiarkan semula. Kemudian ia tersebar luas.
Semua ke Burari untuk buat laporan.
Sebelas mayat ditemui tergantung dari jaring di kediaman di Burari.
Tujuh wanita dan empat lelaki…
Menjelang 8,30 pagi, setiap saluran media berada di tempat kejadian.
Polis Delhi tak pernah berdepan dengan kes begini,
yang mana 11 orang mati ditemui di rumah yang sama.
Ia memang satu perlumbaan.
Terlalu banyak tekanan untuk jadi yang pertama menyampaikan berita.
Kami terperangkap dalam sesak kerana polis halang akses.
Berdasarkan khabar angin, kami cuba buat tanggapan.
Di belakang saya, ada pegawai polis kanan
yang masih berada di sini.
Kami berada di atas dan izinkan saya menunjukkan pemandangan dari atas.
Kemudian, kami mendapat video
dan ia video tempat kejadian, dirakam pada waktu pagi.
Polis tiba di tempat kejadian pada 7,35 atau 7,40 pagi.
Video dah dirakam dan dimuat naik.
Seseorang telah merakam dan ia menjadi tular.
Saya terima video ini dalam kumpulan WhatsApp saya.
Ia mengerikan.
Ia video yang menyeramkan.
Keseluruhan video ini hampir dua minit.
Tiada polis kelihatan dalam video.
Ada yang rakam dan jadikannya tular.
Arahan diberikan bahawa tiada siapa yang sepatutnya
menyiarkan ia di saluran
kerana ia dahsyat dan mengganggu.
Selepas menonton video itu kami semua terkejut.
Kami tak percaya ini boleh berlaku. Ia amat mengganggu.
Selepas menonton video itu kami tak perlukan pengesahan.
Video itu mengesahkannya.
Dalam kejadian yang mengerikan,
mayat 11 ahli keluarga yang sama,
tujuh wanita, empat lelaki,
ditemui di sebuah rumah di Burari utara Delhi…
Sebelas ahli keluarga ditemui mati…
Berita tergempar kini diperoleh dari Burari, Delhi…
Sebelas mayat ditemui…
…panggilan di bilik kawalan polis…
Sebelas orang mati…
Ini berita eksklusif…
Apabila video dan visual ini tersebar,
tarikan berita itu meningkat.
WARTAWAN KHAS
Semasa menonton video, kelihatan seperti mereka telah dibunuh.
Bagaimana 11 orang melakukan ini pada diri sendiri?
Orang ramai tak mempercayainya dan orang terus berkumpul.
Kita mesti bertanggungjawab dalam kes begini.
Semasa membuat laporan, anda mesti sangat pasti.
Kesalahan kecil boleh menjadi situasi undang-undang dan ketenteraman yang besar.
Dalam situasi ini, orang cenderung menjadi gelisah
dan kelak, ia membinasakan.
Seorang buat hal dan akan jadi tak terkawal.
Kami perlu tenangkan orang, pastikan tiada rusuhan.
Anasir antisosial mahu cari jalan untuk didedahkan.
Dalam masa yang singkat, polis akan membuat kenyataan.
Pegawai kanan sampai ke tempat kejadian dalam masa satu jam.
Kami tak menolak sebarang kemungkinan.
SURUHANJAYA BERSAMA POLIS
Kami sedang menyiasat dari semua sudut.
Pada masa ini, bukti sedang dikumpul
dan pasukan forensik telah tiba
untuk mengumpulkan bukti.
Menjelang pukul 9,30, FSL tiba. Seluruh pasukan berada di sana.
Biologi, Fizik, Kimia.
Fotografi FSL. Semua yang kami mahu ada di sana.
Semua pakar.
Mereka mempunyai reaksi sama, "Apakah ini?"
Semasa kami naik dari bawah ke tingkat satu,
kami nampak mayat.
JABATAN FOTOGRAFI
Reaksi pertama, "Ya Tuhan!"
Kami tak percaya.
Ia sangat mengejutkan dan kejam.
MAKMAL SAINS FORENSIK
Sebab ada orang tua dan kanak-kanak di sana.
Sukar untuk memahaminya.
Tiga generasi keluarga, tergantung.
Pasukan fotografi kami mula mendokumenkan
setiap satu dan segalanya.
Kami tak mahu ketinggalan sedikit pun.
Kami tandakan mayat.
Satu, dua, tiga, empat, dalam nombor berturut.
Menandakan mayat adalah tugas yang sangat sukar.
Mayat tergantung akan bergerak.
JABATAN BIOLOGI
Kami perlu berhati-hati untuk menanda mayat.
Ia tak terasa seperti tempat kejadian jenayah biasa.
Ada yang tak kena.
Sembilan orang tergantung bersama seperti bunuh diri, tapi,
mengapa simpulan berganda? Mengapa tutup mata?
Ia satu misteri.
Selain sari, wayar juga digunakan sebagai tali gantung.
Ada yang diikat tangan, ada yang tak.
Wanita yang tergantung agak jauh,
kakinya menyentuh tanah.
Ibunya, 80 tahun, mati di bilik lain.
Mengapa kedudukan itu?
Pertanyaan sama. Adakah ia bunuh diri atau pembunuhan?
Motif belum diketahui. Mengapa dan bagaimana ia berlaku?
Tiada nota bunuh diri.
Disebabkan semua perkara ini, kami tak boleh biarkan apa-apa.
Kami juga tak boleh anggap ia sebagai bunuh diri.
Kami perlukan segala petunjuk, apa sahaja.
Kami nampak ada kamera CCTV betul-betul di seberang lorong.
Pasukan dihantar segera untuk periksa rakaman
dari mula.
Dari petang sebelumnya
sehingga pukul 7,00-8,00 pagi pada keesokan harinya,
mengimbas setiap saat dan tak melangkau apa-apa.
Untuk tolak kemungkinan kemasukan orang luar.
Untuk memastikan tiada orang luar yang terlibat.
Adakah ia kes pembunuhan atau bunuh diri beramai-ramai?
Inilah soalan yang menjerut
bukan hanya penduduk dari lorong-lorong Burari ini,
tapi mungkin seluruh negara.
Ini rumah mereka.
Di sebelah kami. Kami sering bercakap dengan mereka.
Kami tinggal di sebelah. Kami rapat dengan mereka.
JIRAN
Mereka sangat harmoni.
Mereka keluarga 11 ahli yang rapat.
Mereka jiran yang baik.
Saya ada anak lelaki yang sering ke kedai mereka di bawah,
mereka semua sangat menyayanginya.
Dia sering memanggil mereka dari teres.
Anak saya sangat rindukan mereka.
Sebagai jiran, kami saling menyayangi.
Sebenarnya, mereka dari Tohana.
Mereka bertani di sana.
Dulu, mereka ada satu kedai dan kemudian membuka lagi.
Buka kedai serbaneka.
Anak yang muda, Lalit, berniaga papan lapis.
Perniagaan mereka baik.
Saya bekerja selama lapan tahun di kedai papan lapis dengan Lalit.
Saya tak pernah lihat keluarga itu bergaduh walaupun kecil.
PEKERJA KELUARGA
Di rumah dan di luar, tiada yang pernah meninggikan suara.
Mereka orang warak yang berdoa di kuil dua kali sehari.
Mereka pemurah.
Jika saya lupa bawa makan tengah hari, mereka akan beri saya makanan.
Mereka anggap saya keluarga.
Semasa berpindah ke sini, kami menjadi keluarga.
Kami bersama-sama dalam suka dan duka.
Kami biasa hadiri acara sosial bersama.
Keluarga kami sendiri ditinggalkan di kampung.
Di bandar, jiran kami menjadi keluarga kami.
Anak lelaki sulung saya lebih tua daripada anak lelaki mereka.
Mereka menjalin persahabatan yang mendalam.
Mereka akan bermain di luar hingga 11,00 malam.
Melepak bersama.
Mereka menyapa dengan hormat, menyentuh kaki saya.
Saya selalu berharap anak-anak saya seperti mereka.
Ketiga-tiga anak yang belajar dengan kami bijak.
GURU TUISYEN
Saya sendiri mengajar Neetu.
Dia berani dan lantang.
Dia bijak, bagus dalam pelajaran.
Mereka adalah gadis yang berani dan bijak.
Keperibadian yang kuat. Tanpa ketakutan.
Sejak saya mengenali mereka, mereka digelar keluarga Bhatia.
Narayani Devi… Nama asalnya Bhatia.
Mak Cik Narayani ramah dan mesra dengan semua.
Jika melawat mereka, dia sambut dengan mesra.
Menantu perempuan, Savita, Tina, kedua-duanya sangat manis.
Bukan hanya mereka berdua, seisi keluarga akan membantu sedaya upaya.
Mereka sentiasa ada untuk kami.
Mereka jaga anak kami ketika kami ke luar bandar.
JIRAN
Saya berada di Gurdwara Chandni Chowk, semasa dia menelefon saya.
Dia kata, "Cepat datang."
"Ada tragedi di rumah Bhupi."
Sangkaan awal saya
ia tentunya perompak kerana Priyanka bakal berkahwin.
Bagaimana mungkin tiga generasi bunuh diri bersama?
Membunuh 11 orang juga tak dapat dibayangkan.
Oleh sebab seluruh keluarga telah meninggal dunia,
kesemua 11,
dan tiada saksi,
tiada siapa dapat beritahu apa berlaku.
Anjing mereka satu-satunya ahli keluarga yang hidup.
Saya lihat berita tergempar ini di TV.
Keluarga 11 orang ditemui mati kerana tergantung.
Ada seekor anjing sentiasa kelihatan
dan tiada yang peduli.
AKTIVIS HAIWAN
Mereka cakap segalanya kecuali anjing itu.
Semua saluran berita menunjukkan anjing itu.
Ia menyedarkan saya, saya mesti selamatkan si kecil itu.
Ia jelas kesakitan dan trauma, serta terganggu oleh terik matahari.
Ia diikat pada jeriji yang sama di mana keluarga itu ditemui tergantung.
Ia jadi saksi diam dalam situasi itu dan tak dapat menghalang.
Sebab ia tak bersuara.
Semasa tiba, polis iring kami ke atas.
Tommy sangat agresif.
Kami langsung tak dapat kawal ia.
Kami terpaksa bawa penangkap anjing.
Tommy ahli ke-12 keluarga itu.
Jika Tommy tak diikat di atas,
mungkin keluarga itu masih hidup sekarang.
Dekat sini.
Biar saya tunjukkan.
Seorang ahli keluarga telah tiba.
- Seperti yang anda lihat… - Ke tepi.
Lihat…
Jangan buat kecoh.
Biarkan mereka lalu.
Seorang ahli keluarga telah tiba di sini.
Mereka semua dah tiada!
Jangan buat kecoh!
Mereka baik seperti dewa. Jangan buat spekulasi.
Bertenang.
Mereka orang yang baik!
Yang pertama tiba adalah kakak dari Panipat. Sujata.
Kami perlu pastikan dia tak pengsan kerana terkejut.
Pertama, kami beritahu semuanya. Kemudian kami tenangkannya.
Kami beritahu dia, "Hidup dan mati adalah di tangan Tuhan."
"Sesuatu yang buruk telah berlaku."
"Awak ataupun saya tak boleh mengubah apa yang telah berlaku."
Kami dengar mereka sederhana dan warak.
Ya. Jiran boleh memberitahu awak.
KAKAK YANG HIDUP
Mereka semua orang yang hebat. Orang yang begitu hebat.
Keluarga mereka dilanda kesedihan.
Dalam keadaan tak boleh bercakap.
Kita cuma boleh berharap
siasatan menyeluruh dalam perkara ini
dapat beri jawapan kepada keluarga yang melalui pelbagai dugaan.
Abang saya beritahu kami
sesuatu berlaku kepada keluarga kami di Delhi.
Saya tanya, "Apa berlaku?"
Dia kata seluruh keluarga sudah mati.
Saya tak percaya apa saya dengar.
Semasa hidupkan TV, saya lihat berita mengejut itu.
ABANG SAVITA
Hati saya hancur.
SEPUPU SAVITA
Kami tak percaya.
Tapi kemudian kami lihat liputan tentang rumah dan lokasi itu.
Telah disahkan bahawa ini adalah keluarga kami.
Ia keluarga kakak kami.
Begitulah kami dapat tahu.
Dia selalu sibuk di tempat kerja, begitulah sifatnya.
Baginya, keluarga lebih utama. Dia menjaga keluarga itu.
Dia unik dalam cintanya terhadap keluarga.
Dia tak pernah minta apa-apa daripada sesiapa.
ANAK SAUDARA SAVITA
Kami pergi ke Rawatbhata
dan setelah bertemu Bhuvnesh, aturkan perkahwinan.
Selepas tiga bulan bertunang, mereka berkahwin.
Mereka jalani kehidupan yang jujur dan sederhana.
Tiada tanda bergelut atau konflik.
Mengapa dan bagaimana? Kami tak tahu.
MAK CIK SAVITA
Kami tak mengerti.
Lelaki pergi petang itu. Kami wanita ditinggalkan.
KAKAK IPAR SAVITA
Ada kesakitan yang amat sangat
dan kekosongan yang mendalam di hati kami.
Sukar untuk menyembuhkannya.
Keluarga kami telah kehilangan kakak yang penyayang.
Rumah kami kehilangan seorang anak perempuan.
Keluarga kami kehilangan menantu yang baik.
Kami kehilangan anak saudara.
Malah generasi mendatang takkan dapat mengisi kekosongan ini.
Saya bercakap dengan Tina pada hari itu.
Dia telefon saya pada malam insiden itu.
Saya bercakap dengan Lalit juga.
Kami bercakap selama lima minit.
ABANG TINA
"Kami semua baik-baik saja. Apa khabar? Semuanya baik."
"Kita bercakap lagi pagi nanti."
Selepas seorang gadis berkahwin, abangnya, ibu bapanya, seluruh keluarganya,
kami semua risau bagaimana dia bertahan dengan rumah barunya.
Berharap dia gembira.
Tetapi keluarga kami atau saya,
tak pernah bimbang akan Tina.
Jarang anda dapat lihat pasangan yang sempurna.
Mereka saling menghormati permintaan masing-masing.
Hubungan mereka begitu baik sampai sukar untuk dipercayai.
Ini Lalit dan Tina.
Gambar perkahwinan.
"Bak pinang belah dua."
Ia menyakitkan untuk melihat ibu saya menghadapinya.
KAKAK IPAR TINA
Ada kebaikan dan kejahatan di dunia. Kedua-duanya sama.
ANAK SAUDARA TINA
Saya tak tahu apa kebenarannya dan apakah pembohongannya?
IBU TINA
Kisah utama di ibu negara…
Keluarga Burari yang terselamat dah bersuara, mereka berkata,
"Bagaimana keluarga berubah daripada
parti besar untuk anak ke bunuh diri beramai-ramai…"
Ini adalah kes bunuh diri.
Anak kedua, Sujata, menolak dakwaan itu
dan dia mengatakan mereka dibunuh.
Pembohongan sedang dijaja terhadap keluarga saya.
Itu semua penipuan. Ia kisah rekaan.
Sujata, kakak dari Panipat sudah sampai,
dan keadaan berkembang dari buruk ke lebih teruk.
Mereka bantah gambaran bunuh diri besar-besaran.
- Awak fikir apa berlaku? - Ada orang bunuh mereka semua.
Polis berusaha untuk menyekat kebenaran.
Mereka sembunyikan untuk selamatkan diri.
Tiada saudara-mara bersedia menerima
bahawa ini bunuh diri beramai-ramai.
Anak sulung, Dinesh, tinggal di Rajasthan pada masa itu.
Dia cakap begini.
Keluarga saya berani, saya tak percaya teori ini.
ABANG YANG HIDUP
Anak-anak dan saudara saya begitu moden.
Tak mungkin mereka akan buat begini.
Mereka bukannya lemah.
Mereka tak tahu tentang realiti keadaan,
malah mereka tak dapat beritahu kami apa berlaku.
Mereka berkeras ia adalah pembunuhan dan kami salah.
Berita ini tersebar di seluruh negara dan kami dituduh berbohong.
"Awak melaporkan apa yang polis mahukan."
Kami mahu keadilan!
Keadilan untuk keluarga mati!
- Hidup Karni Sena! - Hidup Sena!
Pada masa itu, beberapa orang mula mengejek.
Mereka menjerit pembunuh, menuduh polis.
Beberapa ahli dalam komuniti mereka, tak perlulah disebut namanya,
mereka ada organisasi sosial.
Mereka tiba di tempat kejadian jenayah.
Ini satu penipuan.
Mereka cuba lepas tangan daripada tanggungjawab mereka.
Polis tak bertanggungjawab kepada Kerajaan Delhi,
apa lagi keluarga ini.
Keluarga ini tak bersendirian. Karni Sena bersama mereka.
Karni Sena sampai di tempat kejadian
dan mendakwa yang keluarga ini,
sebilangan yang mati adalah saudara mereka.
Mereka dari Chittorgarh, Rajasthan.
Mereka menggesa, bukan bandar saja,
tapi seluruh negara untuk keadilan.
Kami akan buat apa saja yang perlu demi keadilan bagi keluarga kami di Delhi.
Biasanya dalam kes yang bertentangan begini,
orang pertama yang kita cenderung salahkan adalah polis.
Orang ramai mula hilang kawalan.
Kami bersedia jika ia semakin buruk.
Ini Delhi. Kami mesti kawal keadaan.
Mereka silap jika mereka fikir mereka boleh buli polis.
Polis jelas berusaha untuk menolak kes ini.
Kami menuntut siasatan CBI persekutuan. Kes pembunuhan mesti didaftarkan.
"Apa permintaan anda," kami tanya.
Kami daftarkan sebagai kes bunuh.
Kami rasa bukan, tapi kami daftar begitu.
Kami sedang menyiasat. Kami akan uruskan setiap aspek.
Anda boleh melihat FIR.
Kami dah terangkan semua secara terperinci.
Pendaftaran kes bukanlah penamat penyiasatan.
Ini baru permulaan penyiasatan.
DIARI KES DALAMAN
Terkini mengenai kematian ramai di…
Kes pembunuhan telah didaftarkan.
Ini, sehari selepas 11 orang daripada satu keluarga
ditemui mati secara misteri di rumah mereka di Delhi.
Kadang-kadang orang anggap polis tempatan
hanya mahu menyembunyikan kes.
Ketika Cawangan Jenayah ada, mereka dianggap cekap,
kes akan diuruskan orang yang handal
dan mereka akan lakukan siasatan menyeluruh.
Cawangan Jenayah pakar menguruskan kes sensitif.
TIMB. PESURUHJAYA POLIS
Dalam jenayah, ada yang dipanggil mens rea.
Perlu ada pengetahuan. Perlu ada niat.
Perlu ada motif jenayah.
Mengapa mereka patut mati? Siapa patut bunuh mereka? Demi apa?
Saya yang pertama sampai dari Cawangan Jenayah.
Saya tak terkejut, tapi ingin tahu
kerana saya telah uruskan kes pembunuhan ramai sebelum ini.
Jadi, naluri pertama saya adalah
mungkin mereka digantung selepas jenayah dilakukan.
Saya panggil pasukan saya.
Secara khususnya, Satish.
Dia pegawai penyiasat terbaik saya.
Gambaran polis dalam filem kadang-kadang positif
dan kadang-kadang negatif.
Kami rasa gembira apabila gambaran positif.
Kami serahkan jiwa dan raga untuk tangkap pelaku.
Apabila selesaikan kes, kami gembira.
Saat masuk ke rumah di Burari itu,
pemandangan ketika saya naik tangga ke tingkat satu…
PEGAWAI PENYIASAT
…saya takkan lupa.
Saya amat terkejut. Saya rasa mual.
Kami menyiasat kes tersebut dari semua sudut yang mungkin.
Rancangannya adalah untuk ketepikan satu demi satu.
Kami menggeledah rumah dengan sangat sistematik.
Tidak ada yang terganggu. Tidak ada pecah masuk.
Ada susu di dalam peti sejuk
dan ada beberapa kesan makanan yang diambil.
Sekiranya ini pembunuhan, pasti ada pergelutan.
Mereka seolah-olah tergantung dengan tenang.
Jejaring ini ada di antara tingkat dua dan satu.
Ia ditutup.
Adakah ia boleh dibuka? Ia sangat ringan.
Ia dibuat daripada kaca gentian dan kayu.
Kemudian saya dapat lihat yang ikatannya sama jarak antara satu sama lain.
Ia seperti Kiub Rubik.
Ini terlalu sukar untuk dilakonkan.
Sudut lebih lanjut terungkai dalam siasatan kami,
yang harus kami ketepikan.
Bhuvnesh, "Bhupi", cuba membebaskan dirinya.
Sebelah tangannya bebas, menunjukkan tanda pergelutan.
Anak-anak tak dapat bergelut, kaki mereka diikat kuat.
Tangan ikat ke belakang.
Mereka guna wayar telefon untuk ikat dengan kejam.
Jika mereka cuba membebaskan diri pun, mereka tak dapat.
Ada pita pada mulut dan mata mereka.
Telinga disumbat.
Ibu mereka
ditemui terbaring di sisi katilnya.
Badannya separuh berpusing.
Ada selendang di lehernya, seperti orang lain.
Ada tali pinggang.
Di satu sisi lehernya, ada tanda.
Dilihat oleh FSL dan kami.
Ukurannya sama dengan tali pinggang, tetapi hanya di satu sisi.
Dalam kes gantung, biasanya tanda menghala ke atas seperti V.
Ia mencurigakan.
Mayat dialih dengan hati-hati dan dinomborkan.
Mereka dibungkus dengan baik sebelum dipindahkan ke rumah mayat.
Semua ini dilakukan walaupun huru-hara di luar.
Lima ribu orang di sekitar. Begitu banyak kamera mengintai.
Kami aturkan 11 ambulans.
Dua lelaki akan membawa mayat,
seorang duduk di depan untuk pastikan laluan kosong.
Dua ambulans undur di lorong
kerana tidak cukup ruang untuk berpusing.
Mereka berhenti betul-betul di depan tangga.
Semasa mayat diturunkan,
kami pastikan ikatan pada setiap mayat masih utuh.
Kami bungkus semuanya di dalam beg berzip.
Sangat sukar untuk melihatnya. Kami tak dapat menahan emosi.
Bagaimana sesuatu seperti ini berlaku?
Bagaimana kanak-kanak digantung begitu?
Kisahnya sama ketika itu, dan masih sama hari ini.
Tiada orang lain yang berani menyentuh mayat itu.
Saya dan rakan sekerja
menurunkan semua 11 mayat, satu demi satu.
Itu adalah tugas besar.
Satu ambulans akan pergi dan beri laluan untuk yang seterusnya.
Dilindungi dari semua sisi.
Kami lakukannya secara berdua.
Kami ambil masa dua jam untuk mengalihkan mayat.
Mesti berhati-hati dan turunkan satu per satu.
Ia disiarkan secara langsung.
Pergerakan konvoi diikuti dengan teliti.
Pada mulanya, mereka yang keluar dari tempat kejadian
yakin yang ini adalah pembunuhan.
Ramai pegawai polis yang masuk merasakan hal yang sama.
Sebabnya
tangan setiap orang diikat,
mulut mereka disumbat, diikat dengan kabel telefon.
Ini adalah petunjuk besar menunjukkan ia pembunuhan.
Mana mungkin 11 orang lakukan ini pada diri sendiri?
Mengapa lakukan perkara begitu?
Terbukti sesuatu yang pelik telah berlaku.
Kami menemui bukti ritual dilakukan pada malam sebelumnya.
Ada sesuatu yang ganjil di tempat kejadian.
Semasa siasatan berlangsung, beberapa pendedahan baru terungkai.
Rakaman CCTV adalah titik tolaknya.
Kamera itu meliputi bahagian luar rumah kejadian jenayah.
Kami melihat semuanya bersama.
Bingkai demi bingkai, supaya tak terlepas apa-apa.
Pada 28 Jun, 2018,
Tina, isteri Lalit,
dan anak lelakinya membeli empat kerusi.
Pada malam 30 Jun semasa acara utama berlangsung,
pada 9,40 malam,
Tina, isteri Lalit,
dilihat bersama seorang lagi perempuan membawa kerusi yang baru dibeli.
Pada 10,29 malam,
anak lelaki Lalit membuka kedai papan lapis
dan ambil segulung kecil wayar. Dia membawanya naik.
Kami juga dapati selendang dan sari yang digunakan untuk menggantung
dibeli dari pasar.
Rakaman malam itu
menunjukkan pergerakan ahli keluarga sahaja.
Tiada orang lain memasuki rumah itu.
Itu memberi jaminan tiada orang luar terlibat.
Sekarang persoalannya,
"Adakah ini kerja orang dalam?"
Terjemahan sari kata oleh JuLeeDya